 Beskrivelse af, hvordan man vasker ludbehandlet gulv 

**I denne video viser og fortæller vi følgende:**


·     Hvordan vasker man ludbehandlede gulve med sæbe.


·     Hvad skal man ikke gøre med gulvene.


·     Generelle tips og tricks.


 


**Dette skal du bruge, inden du går i gang:**


1.     Ren moppe.


2.     Spand (eventuelt to spande).


3.     Natur eller hvid sæbe.


4.     Varmt vand.


 


**Udførelsen:**


1.     Ryst dunken med sæbe godt.


2.     Hæld sæben op i det varme vand i spanden. Se dosseringsforholdet på bagsiden af den sæbe du bruger og følg disse anvisninger.


3.     Vrid moppen godt, så den er lettere våd og husk altid at vaske med træets årer og længde (Se videoen, hvis du er i tvivl omkring udførelsen).


4.     Du kan med fordel bruge to spande, hvor du i den ene spand har sæbe og varmt vand, og i den anden spand rent vand til at vride moppen op i efterhånden som den bliver beskidt.


5.     Vi anbefaler dig, at du går gulvet efter med en ren og hårdt opvredet klud, så du undgår at der ligger for meget vand på gulvene.


 


**Husk:**


1.     Aldrig at bruge for meget vand på gulvene, da du risikerer, at der kommer skjolder/mærker grundet brug af for meget vand, som ikke bliver tørret op.


2.     Når du vasker gulvene så stop aldrig midt i processen, men færdiggør derimod hele rummet før du tager en pause.


3.     Sørg for at udskifte det varme vand, hvis det bliver beskidt. Dette er ikke nødvendigt, hvis du bruger to spande, hvor den ene spand er tom og bliver brugt til beskidt vand.


4.     Er det første gang du vasker gulvene efter gulvmanden har færdiggjort arbejdet, bør du være blid med moppen og ikke presse for hårdt, da du kan risikere luden ikke er helt tørret op og du derfor fjerner den nogle steder.


